1.2 ลักษณะการประกอบธุรกิจ

1. ลักษณะผลิตภัณฑ์หรือบริการ

บริษัทประกอบธุรกิจก่อสร้างโครงการขนาดใหญ่ทั้งภาครัฐและเอกชนโดยมุ่งเน้นผลงานก่อสร้างที่มีคุณภาพสูง
มีเป้าหมายความสำเร็จสูงสุด คือ มาตรฐานของผลงานก่อสร้างที่มีคุณภาพ ตรงเวลา ราคายุติธรรม
โดยคำนึงถึงความปลอดภัยในระหว่างการก่อสร้าง
เป็นมิตรกับสิ่งแวดล้อมและดูแลระบบสุขอนามัยภายในพื้นที่ทำงานทั้งอาคารสำนักงานและพื้นที่ก่อสร้าง
เพื่อตอบสนองความต้องการของลูกค้า
รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัท
เพื่อลดต้นทุนและเพิ่มผลกำไร

งานก่อสร้างของบริษัทแบ่งตามประเภทการก่อสร้างได้ 5 ประเภทหลัก คือ

1. งานก่อสร้างด้านสาธารณูปโภค ได้แก่ รถไฟฟ้าขนส่งมวลชน ถนน ทางด่วน ทางยกระดับ
ทางหลวง สะพาน

2. งานก่อสร้างด้านอุตสาหกรรม ได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม
โครงสร้างเหล็กขนาดใหญ่ งานวางท่ออุตสาหกรรม Pre – Assembly Module

3. งานก่อสร้างด้านอาคาร ได้แก่ อาคารสำนักงาน คอนโดมีเนียม อาคารศูนย์ซ่อมบำรุง
และสถานีรถไฟฟ้า โรงพยาบาล อาคารซ่อมเครื่องบิน

4. งานก่อสร้างด้านพลังงาน ได้แก่ โรงไฟฟ้าขนาดใหญ่และขนาดกลาง

5. งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย ระบบประปา
ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง (หน่วย : ล้านบาท)

  --------------- -------- --------- -------- --------- --------- --------
  ประเภทงาน       2556               2555               2554      

                  ล้านบาท   %         ล้านบาท   %         ล้านบาท    %

  ด้านสาธารณูปโภค   9,496    41%       8,528    42%       5,462     36%

  ด้านอาคาร        2,715    12%       774      4%        1,362     9%

  ด้านพลังงาน       9,679    42%       9,262    46%       5,766     38%

  ด้านอุตสาหกรรม    352      2%        1,184    6%        2,225     15%

  ด้านสิ่งแวดล้อม     0        0%        0        0%        0         0%

  รายได้อื่นๆ        706      3%        421      2%        208       2%

  รวม             22,948   100%      20,169   100%      15,023    100%
  --------------- -------- --------- -------- --------- --------- --------

  1.1 ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

-   ปัจจัยที่มีผลกระทบต่อโอกาสในการประกอบธุรกิจ

รัฐบาลมีนโยบายในการเพิ่มความสามารถในการแข่งขันของประเทศในด้านโครงสร้างพื้นฐานโดยผ่านโครงการขนาดใหญ่ของภาครัฐ
ภายใต้ร่างพระราชบัญญัติให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ
(พ.ร.บ. 2 ล้านล้านบาท) ซึ่งมีการลงทุนในโครงการระบบสาธารณูปโภคพื้นฐานขนาดใหญ่ เช่น
รถไฟฟ้าขนส่งมวลชน รถไฟรางคู่ เป็นต้น
ในขณะที่การลงทุนภาคเอกชนก็ได้รับแรงหนุนจากการขยายตัวทางเศรษฐกิจและการพัฒนาที่อยู่อาศัย
โดยเฉพาะคอนโดมิเนียมตามแนวรถไฟฟ้าขนส่งมวลชน

-   ปัจจัยที่มีผลกระทบต่อข้อจำกัดในการประกอบธุรกิจ

ปัจจัยเสี่ยงทางการเมืองภายในประเทศ
ส่งผลต่อทิศทางการลงทุนก่อสร้างภาครัฐและความเชื่อมั่นในการลงทุนของภาคเอกชน
ที่อาจจะทำให้โครงการลงทุนต่างๆ ล่าช้าไปบ้าง

นอกจากนี้การขยายตัวของงานก่อสร้างที่เพิ่มสูงขึ้นในปัจจุบัน
ส่งผลให้ความต้องการแรงงานเพิ่มสูงขึ้น
ผู้ประกอบการธุรกิจก่อสร้างจึงมีการพึ่งพาแรงงานต่างด้าวมากขึ้น

  1.2 สิทธิประโยชน์ที่บริษัทได้รับ

บริษัทได้ขึ้นทะเบียนเป็นผู้รับเหมาประเภทต่างๆ
กับทางราชการและรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง
โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่างๆ ดังต่อไปนี้

-   คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

-   คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ)

-   รายได้จากการก่อสร้าง

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2556 บริษัทได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปานครหลวง

+-------------+--------+--------+--------+----------+------+----------+
| สา          | ท่อ     | ท่อ     | ง      | ระบบส    | ร    | สถานีสูบน้ำ |
| ขางานก่อสร้าง | ประธาน | จ่ายน้ำท | านโยธา | ่งน้ำประปา | ะบบผ |          |
|             |        | ่อบริการ |        |          | ลิตน้ำ | ถังเก็บน้ำ  |
+-------------+--------+--------+--------+----------+------+----------+
| ประเภทชั้น    | 2      | 2      | 2      | จดในนาม  | 2    | 2        |
|             |        |        |        | JV       |      |          |
+-------------+--------+--------+--------+----------+------+----------+
| วงเงินก่อสร้าง | มีวงเง  |        |        |          |      |          |
|             | ินขีดควา |        |        |          |      |          |
|             | มสามาร |        |        |          |      |          |
|             | ถในการ |        |        |          |      |          |
|             | รับงานใ |        |        |          |      |          |
|             | หม่มูลค่า |        |        |          |      |          |
|             | 28,722 |        |        |          |      |          |
|             | ล้านบาท |        |        |          |      |          |
+-------------+--------+--------+--------+----------+------+----------+

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

กรมทางหลวงชนบท

  ----------------- ------------------------------------------------- ---------------- -------------------
  สาขางานก่อสร้าง     งานทาง                                            งานสะพาน         งานอุโมงค์ทางลอด

  ประเภทชั้น          พิเศษ                                              พิเศษ             พิเศษ

  วงเงินก่อสร้าง       <------------------ไม่จำกัดวงเงิน---------------->                    
  ----------------- ------------------------------------------------- ---------------- -------------------

2. การตลาดและการแข่งขัน

2.1 นโยบายและลักษณะการตลาดของผลิตภัณฑ์และบริการที่สำคัญ

-   กลยุทธ์การแข่งขัน

  กลยุทธ์ของซิโน-ไทยในการสร้างเสริมการเติบโตขององค์กรอย่างมั่นคงและสร้างกำไร โดย

-   มุ่งเน้นธุรกิจหลัก – ธุรกิจก่อสร้าง

-   ส่งมอบงานที่มีคุณภาพสูง ตรงเวลา ด้วยมาตรฐานความปลอดภัยให้แก่ลูกค้าของเรา

-   มุ่งเน้นในการเป็นผู้นำทางด้านต้นทุน

-   รักษาความแข็งแกร่งทางด้านการเงิน

-   คงไว้ซึ่งความเป็นเลิศในการดำเนินงาน

-   พัฒนาบุคลากรอย่างต่อเนื่อง

    -   ลักษณะลูกค้า

  บริษัทมีความสามารถในการรับงานก่อสร้างหลากหลายประเภท
  ลูกค้างานก่อสร้างของบริษัทจึงมีความหลากหลายแตกต่างกันไปตามประเภทงาน
  โดยบริษัทมีลูกค้าทั้งจากภาคราชการ รัฐวิสาหกิจและภาคเอกชน

ลูกค้าในภาคราชการและรัฐวิสาหกิจ ในปี 2556
บริษัทยังคงมีเป้าหมายในการรับงานก่อสร้างจากภาครัฐที่มีโครงการลงทุนในโครงการระบบรถไฟฟ้าขนส่งมวลชนขนาดใหญ่
เช่น การรถไฟฟ้าขนส่งมวลชนแห่งประเทศไทย การรถไฟแห่งประเทศไทย และกรุงเทพมหานคร
ซึ่งเป็นโครงสร้างพื้นฐานสำคัญ รวมถึงการรับงานในโครงการขนาดใหญ่อื่นๆ อย่างต่อเนื่อง

ลูกค้าในภาคเอกชนในปี 2556 บริษัทยังมุ่งเน้นที่จะรับงานก่อสร้างในธุรกิจที่เกี่ยวข้องกับพลังงาน
เช่น โรงไฟฟ้าขนาดใหญ่และขนาดกลางและงานก่อสร้างด้านอุตสาหกรรม เช่น โรงงานปิโตรเคมี
รวมถึงงานก่อสร้าง Pre-Assembly Modules

-   กลุ่มลูกค้าเป้าหมาย

-   งานภาคราชการและรัฐวิสาหกิจ ซึ่งประกอบด้วย การรถไฟฟ้าขนส่งมวลชนแห่งประเทศไทย
    การรถไฟแห่งประเทศไทย กรมทางหลวงชนบท กรมชลประทาน กรมทางหลวง
    กรุงเทพมหานคร การทางพิเศษแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย

-   งานภาคเอกชนประกอบด้วยโรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้าขนาดใหญ่และขนาดกลาง
    เช่น กลุ่มบริษัท ปตท. กลุ่มบริษัทปูนซิเมนต์ไทย รวมถึง
    บริษัทเอกชนต่างประเทศที่ทำธุรกิจเกี่ยวกับการก่อสร้างโรงงานปิโตรเคมีและโรงไฟฟ้า

โครงสร้างรายได้จากการก่อสร้าง แบ่งตามประเภทลูกค้า

  --------------- ----------- -------- --------- ------- --------- -------
  ลูกค้า            2556                 2555              2554      

                  ล้านบาท      %        ล้านบาท    %       ล้านบาท    %

  ภาคราชการ       10,006      44%      8,375     42%     6,210     41%

  ภาคเอกชน        12,236      53%      11,373    56%     8,605     57%

  รายได้อื่นๆ        706         3%       421       2%      208       2%

  รวม             22,948      100%     20,169    100%    15,023    100%
  --------------- ----------- -------- --------- ------- --------- -------

-   การจำหน่ายและช่องทางการจำหน่าย

การรับงานก่อสร้างส่วนใหญ่จะต้องใช้วิธีการประมูลราคาแข่งขันกับบริษัทอื่นๆ
โดยวิธีการยื่นซองเสนอราคา ในขณะที่งานภาคราชการและรัฐวิสาหกิจบางแห่งจะใช้ระบบ
E-Auction ตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับประเภทของงาน มูลค่างานและลูกค้า

  2.2 สภาวะการแข่งขัน

-   สภาพการแข่งขันในอุตสาหกรรม

อุตสาหกรรมก่อสร้างในปี 2556 มีการขยายตัวค่อนข้างดี มีมูลค่างานก่อสร้างประมาณ 900,000
กว่าล้านบาท มีการลงทุนตามแผนการกระตุ้นเศรษฐกิจจากภาครัฐและงานตามงบประมาณปรกติ
ถึงแม้จะล่าช้าไปบ้าง โดยมีแรงผลักดันจากโครงการก่อสร้างโครงสร้างพื้นฐานขนาดใหญ่ของภาครัฐ
ในช่วงครึ่งหลังของปีเริ่มมีปัญหาทางด้านการเมือง ทำให้โครงการพัฒนาโครงสร้างพื้นฐานตาม
พ.ร.บ. 2 ล้านล้านบาท เกิดการล่าช้า ทำให้ไม่สามารถจะดำเนินโครงการได้ตามแผนงานเดิม
ในขณะที่โครงการบริหารจัดการน้ำ 350,000 ล้านบาท ก็ยังคงล่าช้ากว่าแผนเช่นกัน
เพราะต้องรอการทำประชาพิจารณ์ทางด้าน EIA ตามคำสั่งศาล
ทำให้ช่วงครึ่งปีหลังมีงานขนาดใหญ่ออกมาประมูลค่อนข้างน้อย

ส่วนการก่อสร้างภาคเอกชนก็ มีทิศทางเติบโตมากขึ้นเช่นกัน
โดยเฉพาะภาคอสังหาริมทรัพย์ที่กำลังขยายตัวสูงขึ้น ซึ่งได้รับปัจจัยบวกจากภาวะเศรษฐกิจ
ประกอบกับผลที่เกิดขึ้นจากการพัฒนาโครงสร้างพื้นฐานของภาครัฐ
ส่งผลให้เกิดการพัฒนาเมืองและความเจริญในพื้นที่ทำให้ประชาชนเข้าไปตั้งถิ่นฐานทั้งเพื่อเป็นอยู่อาศัยและประกอบอาชีพมากขึ้น
เมื่อมีความสะดวกในการเดินทางและความพร้อมของระบบสาธารณูปโภคพื้นฐานที่
จำเป็นเพิ่มขึ้นก็ส่งผลให้ภาคเอกชนเข้าไปลงทุนมากขึ้นไม่ว่าจะเป็นโครงการคอนโดมิเนียมตามแนวรถไฟฟ้าโครงการหมู่บ้านจัดสรร
ตลอดจนโรงงานอุตสาหกรรมต่างๆ ที่เติบโตขึ้นตามการขยายตัวทางเศรษฐกิจของประเทศ

-   จำนวนคู่แข่งขันโดยประมาณ

สามารถจำแนกคู่แข่งหลักๆ ที่สำคัญของบริษัท ตามลักษณะงานก่อสร้าง ดังนี้

-   งานทางด้านอาคาร มีคู่แข่งรายใหญ่ประมาณ 15 ราย

-   งานทางด้านสาธารณูปโภค แบ่งเป็น

-   ถนนและสะพาน มีคู่แข่งรายใหญ่ประมาณ 20 ราย

-   งานเขื่อน คลองส่งน้ำ และระบบประปา มีคู่แข่งรายใหญ่ประมาณ 10 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 12 ราย

-   ขนาดของบริษัทเมื่อเทียบกับคู่แข่งขัน

เมื่อเทียบจากรายได้จากงานก่อสร้างในปี 2556
และขนาดของโครงการก่อสร้างที่บริษัทดำเนินงานอยู่
บริษัทนับเป็นหนึ่งในสามของบริษัทก่อสร้างขนาดใหญ่ของประเทศไทย
และได้จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

การเติบโตของอุตสาหกรรมก่อสร้างปี 2556 ขยายตัวดีขึ้นจากปี 2555
ปริมาณงานก่อสร้างใหม่ที่เปิดประมูลมีจำนวนมากขึ้น
บริษัทสามารถประมูลงานขนาดใหญ่ได้หลายโครงการทำให้บริษัทมีงานในมือเพิ่มขึ้นและยังคงมีรายได้จากการก่อสร้างเพิ่มขึ้นอย่างต่อเนื่อง

บริษัทมีส่วนแบ่งการตลาดเป็นอันดับ 3 ในแง่รายได้
เมื่อเปรียบเทียบกับบริษัทก่อสร้างที่จดทะเบียนในตลาดหลักทรัพย์แห่งประเทศไทยรวม 24 บริษัท ณ
สิ้นไตรมาสที่ 3 ปี 2556 บริษัทมีรายได้ ณ สิ้นไตรมาสที่ 3 อยู่ที่16,598 ล้านบาท

รายได้ของบริษัทก่อสร้างที่จดทะเบียนในตลาดหลักทรัพย์ ณ สิ้นไตรมาสที่ 3 ปี 2556 หน่วยล้านบาท

[]

2.3 แนวโน้มภาวะอุตสาหกรรมและสภาพการแข่งขันในอนาคต

ภาวะอุตสาหกรรมก่อสร้างในปี 2557 มีแนวโน้มขยายตัวในอัตราที่ชะลอลงจากปี 2556
ซึ่งมีผลมาจากอุตสาหกรรมก่อสร้างต้องเผชิญกับปัจจัยเสี่ยงหลายด้าน
ภายหลังจากที่รัฐบาลได้ประกาศยุบสภาและจัดให้มีการเลือกตั้งในเดือนกุมภาพันธ์ 2557
ส่งผลให้การพิจารณาลงทุนโครงการต่างๆ ชะลอออกไป
นอกจากนี้การลงทุนโครงการขนาดใหญ่ของภาครัฐภายใต้ร่างพระราชบัญญัติให้อำนาจกระทรวงการคลังกู้เงินเพื่อการพัฒนาโครงสร้างพื้นฐานด้านคมนาคมขนส่งของประเทศ(พ.ร.บ.
เงินกู้ 2 ล้านล้านบาท) ก็ยังหยุดชะงัก
เนื่องจากต้องรอคำวินิจฉัยของศาลรัฐธรรมนูญว่าเข้าข่ายขัดต่อรัฐธรรมนูญหรือไม่และยังต้องรอนโยบายลงทุนจากรัฐบาลใหม่
อย่างไรก็ดีแม้แผนการพัฒนาโครงสร้างพื้นฐานทางด้านคมนาคม
ดังกล่าวจะล่าช้าออกไปแต่การก่อสร้างภาครัฐในปี 2557
จะยังได้รับอานิสงส์จากโครงการขนาดใหญ่ของภาครัฐ ที่เป็นโครงการต่อเนื่องจากรัฐบาลชุดก่อน
เช่น โครงการรถไฟฟ้าสายสีเขียว(หมอชิต-สะพานใหม่-คูคต) เป็นต้น

สำหรับทิศทางการก่อสร้างภาคเอกชนในปี 2557 โดยภาพรวมคาดว่าจะเติบโตในอัตราที่ชะลอลง
โดยสาเหตุส่วนหนึ่งมาจากกิจกรรมการลงทุนในโครงการอสังหาริมทรัพย์ประเภทที่อยู่อาศัย
ที่คาดว่าการลงทุนโครงการใหม่ในปี 2557 คงจะชะลอตัวลง
โดยเฉพาะในกลุ่มการพัฒนาคอนโดมิเนียม
เนื่องจากตลาดที่อยู่อาศัยมีปัจจัยเฉพาะที่เข้ามากดดันกิจกรรมการลงทุน เช่น
กำลังซื้อที่อ่อนตัวลงเนื่องจากปัจจัยด้านเศรษฐกิจ
ขณะที่ผู้บริโภคมีความกังวลต่อสถานการณ์ทางการเมือง เป็นต้น

อย่างไรก็ดีกิจกรรมการลงทุนในอสังหาริมทรัพย์ประเภทพาณิชยกรรมคาดว่าจะยังขยายตัวได้ดี
โดยเฉพาะภาคเอกชนรายใหญ่ อาทิ กลุ่มธุรกิจค้าปลีก และกลุ่มธุรกิจค้าวัสดุก่อสร้าง เป็นต้น
ยังคงมีแผนการขยายการลงทุนไปในต่างจังหวัด เพื่อรองรับกับการเติบโตของสังคมเมือง
ประกอบกับจังหวัดที่เป็นยุทธศาสตร์ของ AEC
และจังหวัดที่เป็นหัวเมืองท่องเที่ยวยังมีภาพของกิจกรรมการลงทุนในการก่อสร้าง

สำหรับการลงทุนในกลุ่มอุตสาหกรรม บางส่วนอาจเลื่อนแผนลงทุนไปอีกระยะหนึ่ง
เพื่อเฝ้ารอความชัดเจนทางการเมือง อย่างไรก็ดี ภาพรวมการก่อสร้างโรงงานอุตสาหกรรมในปี
2557 น่าจะขยายตัวในเขตนิคมอุตสาหกรรมต่างๆ
โดยเฉพาะได้รับแรงผลักดันจากกลุ่มผู้ผลิตสินค้าที่มุ่งเน้นการส่งออก

อย่างไรก็ตามธุรกิจก่อสร้างอาจจะยังคงเผชิญกับปัจจัยเสี่ยงที่ยังคงมีอยู่ ดังต่อไปนี้

-   ปัจจัยทางการเมือง ซึ่งจะส่งผลต่อทิศทางการลงทุนก่อสร้างภาครัฐ
    รวมทั้งการเบิกจ่ายงบประมาณ

-   ปัญหาการขาดแคลนแรงงาน
    ผู้ประกอบการธุรกิจก่อสร้างอาจจะหาแรงงานได้ไม่เพียงพอต่อความต้องการ

-   ราคาวัสดุก่อสร้างปรับตัวสูงขึ้น จากความต้องการวัสดุก่อสร้างที่เพิ่มสูงขึ้น
    และราคาวัตถุดิบในการผลิตวัสดุก่อสร้างปรับตัวสูงขึ้น โดยเฉพาะปูนซีเมนต์ และเหล็ก

-   การปรับขึ้นค่าจ้างขั้นต่ำ เป็นวันละ 300 บาท ทั่วประเทศ
    ส่งผลให้ต้นทุนค่าแรงรับสูงขึ้นตลอดห่วงโซ่อุปทาน ตั้งแต่การผลิตวัตถุดิบ การผลิตวัสดุก่อสร้าง
    รวมถึงต้นทุนค่าแรงของผู้ประกอบการที่เพิ่มขึ้น

3. การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัท จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้างและส่งมอบผลงานให้แก่ลูกค้า โดยภาพรวมของการดำเนินงานของบริษัท สามารถแสดงได้ด้วยแผนภูมิต่อไปนี้

หน่วยงาน(ฝ่าย/แผนก) หน่วยงาน(ฝ่าย/แผนก)

-   งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัท มีคุณสมบัติตามที่ลูกค้ากำหนด

-   บริหารสัญญาก่อสร้างต่างๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาซึ่งประกอบด้วยเอกสารด้านเทคนิคและเอกสารด้านราคา
    โดยปกติเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคา หลังจากนั้นเจ้าของงานจะแจ้งผลการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของงานจะเปิดซองทันที
    จากนั้นจึงทำการประเมินและทำการประกาศผู้ชนะการประกวดราคาต่อไป

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงานโดยตรง
    โดยจะมีการเจรจาต่อรองราคาและเงื่อนไขต่างๆ

  รูปแบบการรับงานที่บริษัท ใช้อยู่ในปัจจุบันมี 3 รูปแบบ คือ

-   ผู้รับจ้างหลัก (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของงาน งานก่อสร้างส่วนใหญ่ของบริษัท
    จะเป็นการรับงาน ในลักษณะที่เป็นผู้รับจ้างหลัก

-   ผู้รับจ้างช่วง (Sub Contractor) การรับเหมางานบางส่วนหรือทั้งหมดของโครงการ
    โดยรับงานต่อจากผู้รับจ้างหลัก
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    โดยผู้รับจ้างหลักมักจะเป็นผู้รับจ้างต่างประเทศ เช่น Foster Wheeler, Chiyoda
    Corporation, Mitsubishi Heavy Industries เป็นต้น
    ซึ่งผู้รับจ้างเหล่านี้ได้ให้ความเชื่อมั่นในศักยภาพของบริษัท โดยว่าจ้างให้บริษัท
    เป็นผู้รับจ้างช่วง

-   กิจการร่วมค้า (Joint Venture) เป็นการเข้าร่วมทำงานของบริษัทหลายๆ
    บริษัทโดยนำจุดเด่นของแต่ละบริษัท มาร่วมกันทำ การก่อสร้างโครงการขนาดใหญ่
    ซึ่งต้องการเทคโนโลยีเฉพาะทางและต้องใช้ประสบการณ์ของแต่ละบริษัท มาร่วมกันทำงาน
    เพื่อความสำเร็จของงานร่วมกัน

-   ส่วนงานปฏิบัติการ

-   งานด้านปฏิบัติการ (Operations)

หลังจากที่ประมูลงานได้และลงนามในสัญญาระหว่างเจ้าของงานกับบริษัทเรียบร้อยแล้ว ขั้นตอนต่อไป
คือการดำเนินการก่อสร้าง ซึ่งเป็นหัวใจหลักของธุรกิจก่อสร้าง
โดยทางฝ่ายปฏิบัติการจะประสานงานร่วมกับหน่วยงานต่างๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของการจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการความต้องการเครื่องมือเครื่องจักร อุปกรณ์ วัสดุก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   ส่งมอบงานให้แก่เจ้าของงาน ตามข้อกำหนดในสัญญา

-   งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัทมีการจัดตั้งหน่วยงานศูนย์เครื่องมือกลและศูนย์บริหารอุปกรณ์ก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้างที่ถูกต้องตามความต้องการ ครบถ้วนตามกำหนดเวลา 

ให้ความรู้ในการใช้งาน แก่ผู้เกี่ยวข้องอย่างครบถ้วน

ดูแล ซ่อมแซม และบำรุงรักษาให้เครื่องมือเครื่องจักร อุปกรณ์ ให้มีประสิทธิภาพและอยู่ในสภาพที่พร้อมใช้งาน

-   งานด้านความปลอดภัย

จากการที่บริษัทได้ยึดมั่นในนโยบายความสำเร็จที่สมบูรณ์ของงานต้องมาพร้อมกับความปลอดภัยของพนักงานและลูกจ้างรวมไปถึงผู้มีส่วนร่วมทุกคน
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตาม
แต่ความปลอดภัยเป็นเรื่องของคุณธรรมและมนุษยธรรม
บริษัทจึงมุ่งเน้นและให้ความสำคัญกับงานด้านความปลอดภัย
อาชีวอนามัยและการรักษาสิ่งแวดล้อมเป็นอย่างมาก
โดยจัดให้มีบุคลากรรับผิดชอบในทุกหน่วยงานโดยทำหน้าที่ควบคุมดูแล ประสานงานกับฝ่ายปฏิบัติการ
และผู้เกี่ยวข้องในการดำเนินงานให้บรรลุเป้าหมายที่วางไว้

-   งานด้านวิศวกรรม

ฝ่ายวิศวกรรมจะดูแลรับผิดชอบในส่วนของงานทางด้านวิศวกรรม
เพื่อสนับสนุนการทำงานของฝ่ายปฎิบัติการ ซึ่งรวมถึงงาน
ออกแบบทางวิศวกรรมและงานวางแผนและควบคุม

-   งานด้านการควบคุมคุณภาพ

บริษัทมีแผนกควบคุมคุณภาพทำหน้าที่บริหารจัดการในเรื่องการควบคุมคุณภาพงาน
เพื่อสร้างความมั่นใจในผลงานว่ามีคุณภาพตามมาตรฐานที่ดี ตามที่กำหนดในแบบและสัญญาก่อสร้าง
ก่อนส่งมอบให้กับเจ้าของงาน

-   ส่วนงานสนับสนุนของบริษัท ประกอบไปด้วยหน่วยงานต่อไปนี้

-   งานด้านการจัดซื้อจัดจ้าง

ฝ่ายจัดซื้อเป็นฝ่ายที่รับผิดชอบดำเนินการจัดซื้อจัดจ้าง เพื่อใช้ในโครงการก่อสร้างต่างๆ ของบริษัท
โดยพิจารณาคัดเลือกวัสดุอุปกรณ์และบริการที่มีคุณภาพสอดคล้องกับข้อกำหนดของสัญญาก่อสร้าง
จากผู้ขายและ ผู้ให้บริการที่มีศักยภาพ ในจำนวนที่ถูกต้อง ตรงตามเวลาที่ต้องการใช้งาน
ในราคาและเงื่อนไขที่เหมาะสม
ตลอดจนติดตามผลการส่งมอบวัสดุอุปกรณ์และบริการที่จัดซื้อจัดจ้างให้กับโครงการก่อสร้างอย่างถูกต้องครบถ้วนสมบูรณ์

แนวทางในการดำเนินการจัดซื้อจัดจ้าง

-   วางแผนการจัดซื้อจัดจ้างร่วมกับผู้บริหารโครงการที่รับมอบหมายให้บริหารโครงการที่เปิดขึ้น

-   คัดเลือกผู้ขาย/ผู้ให้บริการที่มีศักยภาพจาก บัญชีรายชื่อผู้ขาย/บัญชีผู้ให้บริการ ของฝ่ายจัดซื้อ
    และรายชื่อ ผู้ขาย/ผู้ให้บริการตามข้อกำหนดสัญญา เป็นหลัก

-   จัดส่งรายละเอียดความต้องการวัสดุอุปกรณ์/บริการ ให้ผู้ขาย/ผู้ให้บริการ
    และนัดชี้แจงรายละเอียดเพิ่มเติมในกรณีที่วัสดุอุปกรณ์/บริการ
    มีรายละเอียดและความซับซ้อนมาก พร้อมกำหนดเวลาการเสนอราคา

-   ตรวจสอบความถูกต้องของการเสนอราคา สรุปเปรียบเทียบราคาและเงื่อนไขที่
    ผู้ขาย/ผู้ให้บริการ แต่ละรายเสนอเข้ามา

-   ฝ่ายจัดซื้อหารือกับผู้บริหารโครงการ
    เพื่อตรวจสอบความถูกต้องให้ตรงกับความต้องการใช้ของหน่วยงาน และ
    เจรจาต่อรองราคาและเงื่อนไขกับผู้ขาย/ผู้ให้บริการ

-   สรุป ผู้ขาย/ผู้ให้บริการ ที่เสนอราคาและเงื่อนไขที่ดีที่สุด
    พร้อมให้ความเห็นเสนอข้ออนุมัติต่อผู้บริหารตามลำดับวงเงินที่กำหนดไว้

-   ดำเนินการออกใบสั่งซื้อสั่งจ้างให้กับ ผู้ขาย/ผู้ให้บริการ ที่ได้รับการคัดเลือก

-   ประสานงานระหว่างผู้บริหารโครงการ กับ ผู้ขาย/ผู้ให้บริการ
    เพื่อทำความเข้าใจและวางแผนการจัดส่งสินค้า/การทำงาน

-   ติดตามผลการส่งมอบวัสดุอุปกรณ์และบริการ

ทั้งนี้ บริษัทเลือกพิจารณา ผู้ขาย/ผู้ให้บริการ ทั้งจากผู้ผลิตโดยตรงและตัวแทนจำหน่าย
โดยพิจารณากระจายการจัดซื้อจัดจ้างไม่ให้กระจุกตัวอยู่เฉพาะรายใดรายหนึ่ง
เพื่อลดความเสี่ยงจากความสามารถในการดำเนินการของ ผู้ขาย/ผู้ให้บริการเอง และ
เปิดกว้างให้กับผู้ขาย/ผู้ให้บริการ ทุกรายแข่งขันในเรื่อง คุณภาพ ราคา และ
เงื่อนไขภายใต้เกณฑ์กติกาเดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์และบริการที่สอดคล้องกับความต้องการของบริษัทมากที่สุด

สภาพปัญหาเกี่ยวกับวัตถุดิบ

ในปี 2556 ราคาวัสดุก่อสร้างโดยรวมมีการปรับเพิ่มขึ้นเล็กน้อย
ราคาการจ้างเหมามีการปรับเพิ่มขึ้นพอสมควรเนื่องจากปัญหาขาดแคลนแรงงานในอุตสาหกรรมก่อสร้าง
โดยเฉพาะแรงงานฝีมือเนื่องจากมีความต้องการใช้แรงงานเพิ่มขึ้นจากโครงการก่อสร้างขนาดใหญ่หลายโครงการที่ดำเนินการอยู่
บริษัทได้มีการวางแผนการใช้แรงงานต่างด้าวในบางโครงการ
และเพิ่มเครื่องมือเครื่องจักรทดแทนการใช้แรงงาน เพื่อให้ได้ต้นทุนที่เหมาะสมในแต่ละโครงการ

จำนวนผู้จำหน่ายวัตถุดิบ

บริษัทมีการจัดทำทำเนียบผู้ขาย(Supplier) และผู้ให้บริการ(Subcontractor) ที่ยอมรับได้
(ASL-Acceptable Supplier List) ซึ่งในปัจจุบันมีจำนวนผู้ขาย (Supplier)
และผู้ให้บริการ(Subcontractor) อยู่ในทำเนียบของบริษัทจำนวนมาก
โดยที่บริษัทไม่มีการสั่งซื้อวัสดุอุปกรณ์ บริการ จากผู้ขาย(Supplier) รายใดรายหนึ่งเกินกว่า 30%
ของรายได้รวม และ บริษัทไม่มีการว่าจ้างผู้ให้บริการ(Subcontractor) รายใดรายหนึ่งเกินกว่า
30% ของรายได้รวม

-   งานด้านบัญชี

ฝ่ายบัญชี ดูแลรับผิดชอบในส่วนของระบบงานบัญชี งานภาษีอากรต่างๆ การจัดทำรายงานทางการเงินต่าง ๆ เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย

-   งานด้านการเงินและการลงทุน

ฝ่ายการเงินและการลงทุน ดูแลรับผิดชอบในส่วนของการจัดหาเงินทุนหมุนเวียนในโครงการก่อสร้าง รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier และการทำหนังสือค้ำประกัน รวมถึงการลงทุนของบริษัท

-   งานด้านทรัพยากรบุคคล

ฝ่ายทรัพยากรบุคคลดูแลรับผิดชอบในส่วนของงานสรรหาว่าจ้างงาน พัฒนาบุคลากรและฝึกอบรม
งานบริหารค่าตอบแทน งานสวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่
ฝ่ายทรัพยากรบุคคลของบริษัทมีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งผู้จัดการโครงการทำหน้าที่บริหารโครงการ ตลอดจนการจัดสรรบุคลากรต่างๆ
รวมถึงการจัดสรรคนงานให้เหมาะสมและเพียงพอ โดยหากงานใดที่จำเป็นต้องใช้เทคโนโลยีพิเศษ
บริษัทก็จะดำเนินการจัดหาผู้เชี่ยวชาญในด้านนั้นๆ เข้ามาช่วยดำเนินการ

-   งานด้านระบบเทคโนโลยีสารสนเทศ

ฝ่ายเทคโนโลยีสารสนเทศดูแลรับผิดชอบในการดำเนินการติดตั้ง
พัฒนาและบำรุงรักษาระบบเทคโนโลยีสารสนเทศขององค์กร
บริษัทมีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน

-   งานด้านธุรการทั่วไปและธุรการสนาม

ฝ่ายธุรการงานธุรการโดยแบ่งเป็น 2 ส่วนคืองานธุรการทั่วไปและงานธุรการสนาม

งานธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

งานธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัทซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

-   งานด้านกฎหมาย

สำนักกฎหมายมีหน้าที่ดูแลรับผิดชอบในการดำเนินการเกี่ยวกับข้อกฎหมาย การดำเนินคดี
การบังคับคดี การให้คำปรึกษางานด้านนิติกรรมสัญญาต่างๆ

-   งานตรวจสอบภายใน

แผนกตรวจสอบภายในดูแลรับผิดชอบเรื่องการตรวจสอบภายในขององค์กร

-   งานด้านพัฒนาธุรกิจ

ฝ่ายพัฒนาธุรกิจดูแลรับผิดชอบในการสนับสนุนการประมูลงานของบริษัทในโครงการต่างๆ รวมถึงการหาโอกาสทางการตลาด การเพิ่มช่องทางทางการตลาดใหม่ๆ การพัฒนาความสัมพันธ์กับคู่ค้า ตลอดจนการหาโอกาสทางธุรกิจใหม่ๆ และการศึกษาความเป็นไปได้ของโครงการต่างๆ

-   การคำนึงถึงสิ่งแวดล้อม

ในการดำเนินงานก่อสร้าง บริษัทได้ตระหนักถึงผลกระทบต่อสิ่งแวดล้อมเป็นสำคัญ
นอกจากการปฏิบัติงานตามกฎระเบียบปฏิบัติ ในการอนุรักษ์สิ่งแวดล้อมแล้วบริษัท
เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานของบริษัทไว้ดังนี้

-   คุณภาพอากาศ
    1.จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆไว้ในคลังเก็บเครื่องมือ 
    2.ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง ตัวอย่างเช่น
    บริเวณที่มีการเปิดหน้าดินหรือขุดเจาะหน้าดิน 
    3.ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้ 
    4.มีการดูแลสภาพเครื่องยนต์/เครื่องจักรกลต่างๆ
    ที่ใช้ในพื้นที่ก่อสร้างเพื่อป้องกันการปล่อยเขม่า ฝุ่นละออง
    ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง 
    5.งานก่อสร้างที่มีส่วนเกี่ยวข้องกับการจัดการจราจร
    บริษัทจะจัดให้มีป้ายสัญญาณเพื่อความคล่องตัวและความปลอดภัยในการจราจร 
    6.ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด 
    7.กำหนดให้รถบรรทุกที่วิ่งในบริเวณพื้นที่ก่อสร้างใช้ความเร็วไม่เกิน 40 กิโลเมตรต่อชั่วโมง

-   เสียง
    1.กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน 
    2.ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร 
    3.ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

-   แหล่งชุมชนใกล้เคียง 
    1.มีผู้แทนของบริษัทเข้าร่วมฟังชี้แจงในการประชุมกรรมการหมู่บ้าน หรือ อบต. ทุกครั้ง
    โดยขอความเห็น 
    2.ติดป้ายประกาศแจ้งรายละเอียด ชื่อ
    และสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อมอุบัติเหตุจราจร 
    3.ให้ความช่วยเหลือแก่ชุมชนตามสมควร ดังที่บริษัทมีนโยบายในการช่วยเหลือสังคม
    โดยการมอบทุนการศึกษาและอุปกรณ์การศึกษา และการก่อสร้างอาคารเรียน อาคารห้องสมุด
    ให้แก่โรงเรียนต่างๆที่ขาดแคลนในบริเวณหน่วยงานก่อสร้าง
    4.ในกรณีเกิดปัญหามวลชน
    - เร่งแจ้งหน่วยราชการเพื่อเป็นผู้ไกล่เกลี่ย
    - บรรเทาความเดือดร้อนหรือความเสียหายเบื้องต้นซึ่งสามารถเรียกคืนจากผู้ว่าจ้างได้ถ้าไม่ใช่ความผิดของผู้รับเหมา
    - ติดตามผลและสรุปทำรายงานการแก้ไขปัญหาจนแล้วเสร็จ

บริษัทได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะทำได้
โดยมาตรการที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง

4. งานที่ยังไม่ส่งมอบเฉพาะงานโครงการที่มีมูลค่าสูง

งานที่ยังไม่ส่งมอบ ณ วันสิ้นงวด 31 ธันวาคม 2556 ที่มีมูลค่ามากกว่า 10% ของรายได้รวมมีดังนี้

  ----------------------------------------------------- -----------------
  ประเภทงานก่อสร้าง                                       มูลค่า (ล้านบาท)

  งานด้านสาธารณูปโภค                                      

  โครงการรถไฟฟ้าสายสีม่วง (บางซื่อ-บางใหญ่) สัญญา 2            13,100

  โครงการรถไฟฟ้าสายสีน้ำเงิน (ท่าพระ-หลักสอง) สัญญา 4          12,463

  โครงการถนนต่อเชื่อมถนนราชพฤกษ์ – ถนนกาญจนาภิเษก            2,285

  งานด้านอาคาร                                           

  โครงการพัฒนาท่าอากาศยายภูเก็ต                             4,810

  โครงการอาคารที่ทำการศาลฏีกา                              2,360

  โครงการออกแบบและก่อสร้างอาคารสำนักงานใหญ่ บมจ.กสท         2,279
  โทรคมนาคม                                             

  โครงการอาคารรัฐสภาแห่งใหม่                               11,477

  งานด้านพลังงาน                                          

  Nong Saeng Power Plant Project                        8,532

  U-Thai Power Plant Project                            8,723

  Khanom Combined Cycle Power Plant Project             4,381

  งานด้านอุตสาหกรรม                                       

  Erection and Assembly (Package 3) for Ichthys Onshore 2,540
  LNG project                                           
  ----------------------------------------------------- -----------------